
	Par atzinumu bērnu nometnēm



Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi Jūsu 2021. gada 3. jūnija iesniegumu par atzinumu nepieciešamību bērnu dienas nometnes darbības uzsākšanai norises vietā Vidzemes Olimpiskais centrs, Rīgas ielā 91, Valmierā. 
2021. gada 9. jūnijā telpu īpašniekam SIA „Vidzemes Olimpiskais centrs” (reģ. Nr. 54103025871) ir izsniegts Inspekcijas atzinums Nr. 4.6.3.-14./351V/194 par Vidzemes Olimpiskā centra gatavību darbības uzsākšanai (turpināšanai) Rīgas ielā 91, Valmierā. Norises vietas apsekojums veikts 2021. gada 4. jūnijā. Izsniegtais atzinums ir derīgs vienu gadu visām SIA „Vidzemes Olimpiskais centrs” rīkotajām bērnu nometnēm augstāk minētajā norises vietā, ja nav iesniegta informācija par izmaiņām. 
Nometņu darbības laikā ievērot Veselības ministrijas 2021. gada 1. jūnijā apstiprinātās vadlīnijas „Vadlīnijas piesardzības pasākumiem bērnu nometņu organizētājiem”. Nodrošināt Ministru kabineta 2009. gada 1. septembra noteikumu Nr. 981 „Bērnu nometņu organizēšanas un darbības kārtība” un Ministru kabineta 2020. gada 9. jūnija noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” prasības.
Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.
Vienlaikus Inspekcija atgādina, ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv.

